|  |  |
| --- | --- |
|  |  PATVIRTINTA |
|  | Linkuvos seniūnijos seniūno2022 m. kovo 24 d.įsakymu Nr. V-4 |

**PAKRUOJO RAJONO SAVIVALDYBĖS ADMINISTRACIJOS LINKUVOS SENIŪNIJOS MECHANIZATORIAUS PAREIGYBĖS APRAŠYMAS**

1. **PAREIGYBĖ**

1. Pakruojo rajono savivaldybės administracijos Linkuvos seniūnijos mechanizatorius, pareigybės grupė - 4

2. Pareigybės lygis – C

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialiuosius reikalavimus:

3.1.turėti ne žemesnį kaip vidurinį išsilavinimą ir traktorininko, lengvojo automobilio vairuotojo bei miško pjovėjo pažymėjimus;

3.2. turėti patirtį medžių pjovimo darbams;

3.3. žinoti kelių eismo, medžių pjovimo, šakų genėjimo taisykles;

3.4. žinoti medžių ir vejos priežiūros mechanizmų paskirtį, sandarą ir veikimą, gedimų požymius ir priežastis bei jų įtaką saugiam darbui;

3.5. išmanyti jam priskirtos technikos technines charakteristikas, eksploatacijos ir remonto instrukcijas;

3.6. žinoti ir laikytis darbų saugos taisyklių dirbant darbus su technika.

**III. ŠIAS PAREIGAS EINANČIO DARBUOTOJO FUNKCIJOS**

4. Neatidėliotinai ir tiksliai vykdo seniūno nurodymus, atliekant komunalinio ūkio darbus ir darbus su technika.

5. Siekiant užtikrinti švarą ir tvarką priskirtoje seniūnijos teritorijoje ir prižiūrėti žaliąsias zonas, parkus, skverus, kapines, automobilių stovėjimo aikšteles, pakeles, pastatus ir paveldo objekto teritorijas:

5.1. pjauna žolę;

5.2. pjauna ir geni medžius, pjauna krūmus, karpo gyvatvores;

5.3. valo sniegą;

5.4. prireikus atlieka smulkų šaligatvių remontą;

5.5. atlieka įkrovimo, iškrovimo darbus (šiukšlių, žolės, smėlio, krovinių, prekių ir kt.);

6. Kompetencijos ribose priima sprendimus, teikia pasiūlymus seniūnui dėl parko, žaliųjų miesto plotų ir kitų gyvenamųjų vietovių tvarkymo.

7. Siekiant saugoti ir tinkamai naudoti seniūnijai priklausančią techniką ir turtą:

7.1. atlieka seniūnijos lengvųjų automobilių, traktorių, žoliapjovių ir kitų technikos priemonių priežiūrą, einamąjį remontą, prireikus pašalina smulkius gedimus, teikia pasiūlymus seniūnui dėl didesnio remonto;

7.2. prižiūri priskirtą techniką, įrenginius (šienapjovę, priekabą ir kt.) ir darbo įrankius;

7.3. esant būtinybei atlieka pastatų, tiltų smulkų remontą, teikia informaciją seniūnui apie pastatų, tiltų techninę būklę, pastebėtus gedimus, teikia pasiūlymus seniūnui dėl didesnio remonto;

7.4. rūpinasi jam patikėtų materialinių vertybių saugumu ir informuoja seniūną apie aplinkybes, dėl kurių gali kilti pavojus šių vertybių saugumui.

8. Kontroliuoja viešųjų ir visuomenei naudingų darbų darbininkų darbą, aprūpina darbininkus spec. priemonėmis, inventoriumi ir medžiagomis.

9. Užduoties vykdymui naudoja tik techniškai tvarkingas darbo priemones, įrankius ir techniką.

10. Vykdo darbų saugos, vidaus darbo taisyklių reikalavimus.

11. Vykdo kitus seniūno nenuolatinio pobūdžio pavedimus tam, kad būtų užtikrintas seniūnijos komunalinio ūkio funkcijų vykdymas.

**IV. ŠIAS PAREIGAS EINANČIO DARBUOTOJO PAVALDUMAS**

 12. Šias pareigas einantis darbuotojas tiesiogiai pavaldus seniūnui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_